Sýnishorn af bekkábreiðu frá 1932 ofinn á nýjan hátt í TC 2 . Hér má sjá hvernig upphaflega kaflamunstrið tekur breytingum í skapandi vinnuferli . Mynd : Textílmiðstöð Íslands . Í sumar hefur verkefnisstjóri , Ragnheiður Þórsdóttir , og aðstoðarmaður hennar Guðbjörg Þóra Stefánsdóttir , unnið prufur í tölvuvefstólnum hér á Blönduósi . Vefnaðarmunstur og kaflamunstur eftir Guðrúnu Jónasardóttur vefnaðarkennara hafa verið unnin í Photoshop forriti og yfirfærð í svo kölluð vefskjöl og ofin í stafrænni útfærslu í margskonar litum og efni ( sjá myndir ) . Til dæmis hefur kaflamunstur af bekkábreiðu frá 1932 , sem er úr elstu bók sem Textílmiðstöð hefur í sinni umsjá , verið ofið í mörgum útgáfum , svo og bindimunstur fyrir bylgjað vaðmál og fleira . Möguleikarnir eru endalausir og mjög skemmtilegt er að sjá hvað þessi nýja stafræna tækni færir okkur ! Verkefnið hlaut styrk frá Tækniþróunarsjóður Rannís árið 2017 og mun leggja grunninn að rannsóknum á sviði vefnaðar í framtíðinni .